Ir-Regolament tal-Kummissjoni (KEE) Nru 3745/89
tat-13 ta’ Diċembru 1989
li jemenda r-Regolament (KEE) Nru 2220/85 li jistabbilixxi regoli dettaljati komuni għall-applikazzjoni tas-sistema ta’ garanziji għal prodotti agrikoli
IL-KUMMISSJONI TAL-KOMUNITAJIET EWROPEJ,
Wara li kkunsidraw it-Trattat li jistabilixxi l-Komunità Ekonomikà Ewropea,
Wara li kkunsidraw ir-Regolament tal-Kunsill (KEE) Nru 1491/85 tat-23 Mejju 1985 li jistabilixxi miżuri speċjali dwar il-fażola sojja [1], kif l-aħħar emendat bir-Regolament (KEE) Nru 2217/88 [2], u b’mod partokolari l-Artikolu 2(8) tiegħu,
Billi l-ewwel Artikolu tar-Regolament tal-Kummissjoni (KEE) Nru 2220/85 [3], kif l-aħħar emendat bir-Regolament (KEE) Nru Nru 1181/87 [4], jirreferi għal Regolamenti agrikoli tal-Komunità li jeħtieġu li tingħata garanzija biex taċċerta il-ħlas ta’ somma dovuta jekk xi obbligazzjoni ma tkunx milħuqha;
Billi la r-Regolament tal-Kunsill (KEE) Nru 1491/8 u lanqas ir-regolament (KEE) Nu 2194/85 tal-25 ta’ Lulju 1985 li jaddotta regoli ġenerali dwar miżuri speċjali għall-fażola sojja [5], kif l-aħħar emendat bir-Regolament (KEE) Nru 1231/89 [6], minkejja l-introduzzjoni ta’ sistema ta’ garanziji, huma msemmija fl-Artikolu 1 tar-Regolament (KEE) Nru 2220/85; billi, għalhekk, biex tkun assigurata l-interpretazzjoni uniformi li tkun tkopri wkoll l-imsemmija sistema, ir-Regolament (KEE) Nru 2220/85 għandu jkun imwettaq kif xieraq;
Billi l-miżuri li għalihom jipprovdi dan ir-Regolament huma bi qbil ma’ l-opinjoni tal-Kumitati Amministrattivi relevanti,
ADOTTA DAN IR-REGOLAMENT:
L- Artikolu 1
Fir-Regolament (KEE) Nru 2220/85, il-punt (g) segwenti huwa miżjud ma’ l-Artikolu 1:
"(g) Ir-Regolament (KEE) Nru 1491/85 (fażola tas-soja) [7]."
L- Artikolu 2
Dan ir-Regolament għandu jidħol fis-seħħ fil-jum li jseħħ wara dak li fih ikun ippublikat fil-Ġurnal Uffiċjali tal-Komunitajiet Ewropej.
Dan ir-Regolament għandu jkun jorbot fl-intier tiegħu u direttament applikabbli fl-Istati Membri kollha.
Magħmul fi Brussel, fit-13 ta’ Diċembru 1989.